b'\n_START_ARTICLE_\nWhite Springs\n_START_PARAGRAPH_\nWhite Springs er en lille by i Hamilton County i Florida, USA. Ved folket\xc3\xa6llingen i 2000 var folketallet 819. Byen har et areal p\xc3\xa5 4,8 kvadratkilometer._NEWLINE_Byen ligger i det nordlige Florida ved Suwannee. F\xc3\xb8r koloniseringen af omr\xc3\xa5det var dette hjemstedet for Timucuan-stammen. Lige ved byen ligger svovlkilderne White Sulphur Springs, som var regnet som et hellig sted. Her kunne stammer som ellers l\xc3\xa5 i krig, m\xc3\xb8des for et helsebringende bad og for at drikke af kildevandet._NEWLINE_I 1835 k\xc3\xb8bte Bryant og Elizabeth Sheffield omr\xc3\xa5det for at anl\xc3\xa6gge bomuldsplantager. De fandt ogs\xc3\xa5 nytte i at reklamere for kildernes gode effekt p\xc3\xa5 lidelser som reumatisme, nyresvigt og nerv\xc3\xb8sitet. Dermed var Floridas f\xc3\xb8rste turistm\xc3\xa5l skabt._NEWLINE_White Springs fik bystatus i 1885. P\xc3\xa5 denne tid var der 14 luksushoteller og mange mindre hoteller i omr\xc3\xa5det. Mange af det gamle huse st\xc3\xa5r her fortsat, og byens historiske centrum er opf\xc3\xb8rt i Nationalregisteret over historiske steder._NEWLINE_Florida Folk Festival er blevet arrangeret her hvert \xc3\xa5r siden 1953.'